[{"text_idx": "#000000", "text": "Home \u00bb Adfywio seld y castell"}, {"text_idx": "#000001", "text": "Mae seld a fu\u2019n sefyll yng Nghastell Aberteifi am bron i ddau gant a hanner o flynyddoedd wedi cael bywyd newydd ac mae\u2019r diolch am hynny i Richard Perry-Evans, darlithydd yng Ngholeg Ceredigion"}, {"text_idx": "#000002", "text": "Treuliodd Richard, sydd yn ddarlithydd yn Adran Creu ac Atgyweirio Dodrefn y coleg , wythnosau lawer yn ymgymryd a\u2019r gwaith llafurus o atgyweirio\u2019r darn traddodiadol o goed pin a fu\u2019n sefyll yng nghegin Ty\u0302 Castle Green ers 1760."}, {"text_idx": "#000003", "text": "Bu\u2019r seld yn sefyll yn y gegin mor hir nes creu olion yn y llawr llechen. Pan ddaeth y Castell yn berchen i\u2019r cyhoedd ddechrau\u2019r ganrif fe\u2019i tynnwyd o\u2019r gegin a\u2019i gosod ar werth mewn ocsiwn lleol cyn ei dwyn yn o\u0302l i\u2019w lle priodol yn y Castell yr haf hwn."}, {"text_idx": "#000004", "text": "\u201cRoedd y seld mewn cyflwr gwael iawn\u201d meddai Richard. \u201cMae\u2019n dal i ddangos olion llosgi ar y silffoedd lle gadawyd canhwyllau i losgi a gellir gweld dafnau o gwyr cannwyll ar y droriau o hyd. Mae\u2019r seld yn wir wedi cael bywyd caled. Mae\u2019r seld wedi ei hadfer mewn ffordd sy\u2019n adlewyrchu\u2019r bywyd hwnnw.\u201d\nDywedodd Swyddog Adnoddau\u2019r castell \u201cYr ydym yn falch dros ben gyda\u2019r gwaith arbennig mae Richard wedi ei gyflawni . Mae\u2019n wych bod y darn hyfryd hwn o ddodrefn yn o\u0302l yn ei grater priodol yn Nhy\u0302 Castle Green\u201d.\u201d"}]